﻿ এটুআই’র সঙ্গে সমঝোতা চুক্তিতে জাবি - শিক্ষা - Premier News Syndicate Limited (PNS)
পিএনএস, জাবি প্রতিনিধি : জাহাঙ্গীরনগর বিশ্ববিদ্যালয়ের ওয়াজেদ মিয়া বিজ্ঞান গবেষণা কেন্দ্র ও ‘অ্যাকসেস টু ইনফরমেশন’ (এটুআই) প্রকল্পের মধ্যে সমঝোতা চুক্তি স্বাক্ষরিত হয়েছে।
বুধবার (১৯ জুন) বিকেল সাড়ে তিনটায় ওয়াজেদ মিয়া বিজ্ঞান গবেষণা কেন্দ্রের সেমিনার কক্ষে শিক্ষা, গবেষণা ও প্রশিক্ষণের মাধ্যমে দক্ষ মানবসম্পদ গড়া সংক্রান্ত এ চুক্তি স্বাক্ষরিত হয়।
চুক্তিতে বিশ্ববিদ্যালয়ের কোষাধ্যক্ষ অধ্যাপক শেখ মো. মনজুরুল হক ও ‘এটুআই’ প্রকল্পের পরিচালক মোস্তাফিজুর রহমান স্বাক্ষর করেন।
ওয়াজেদ মিয়া বিজ্ঞান গবেষণা কেন্দ্রের ভারপ্রাপ্ত পরিচালক এ এ মামুনের সঞ্চালনায় চুক্তি স্বাক্ষর অনুষ্ঠানে অন্যান্যদের মধ্যে উপস্থিত ছিলেন উপ-উপাচার্য (শিক্ষা) অধ্যাপক ড. নূরুল আলম, গাণিতিক ও পদার্থবিষয়ক অনুষদের ডিন অধ্যাপক অজিত কুমার মজুমদার , জীববিজ্ঞান অনুষদের ডিন আব্দুল জব্বার হাওলাদার প্রমুখ।